Taman Teknologi Tinggi Kulim

Taman Teknologi Tinggi Kulim ( atau KHTP) merupakan suatu kawasan perindustrian berteknologi tinggi di Kulim, Kedah. Taman teknologi ini dibangunkan secara bersama oleh Kerajaan Pusat dan Kerajaan Negeri Kedah. Taman ini telah dirancang dan direkabentuk dengan teliti dengan bantuan Japan International Cooperation Agency (JICA), sebuah organisasi yang berpengalaman luas dalam pembangunan industri. 

Infrastuktur fasa pertama taman ini seluas 250 hektar telah disiapkan pada tahun 1994. Kilang pertama yang beroperasi di KHTP adalah Intel Technology Sdn.Bhd. Keseluruhan taman teknologi ini seluas 1,450 hektar telah dirancang dengan kerangka persekitaran bagi memenuhi aktiviti teknologi tinggi pembuatan, latihan dan penyelidikan dan pembangunan (R&D) bagi memenuhi cara hidup moden yang sihat.

Taman Teknologi Tinggi Kulim dimaju dan diuruskan oleh Kulim Technology Park Corporation Sdn. Bhd. atau KTPC yang merupakan anak syarikat milik penuh Perbadanan Kemajuan Negeri Kedah (PKNK).

Taman Teknologi Tinggi Kulim berada di bawah pentadbiran Pihak Berkuasa Tempatan sendiri iaitu Pihak Berkuasa Tempatan Taman Perindustrian Hi-tech Kulim.  | Pihak Berkuasa Tempatan Hi-tech Kulim 
Kulim’s Background , Kulimkia website. Oct 31, 2010.

Lihat juga
 Taman Teknologi Tinggi Senai

Rujukan

Kategori:Taman industri di Kedah
Kategori:Daerah perniagaan teknologi tinggi di Malaysia